මේ වන විට 58 හැවිරිදි වියේ පසුවන ග්‍රේෂින් ප්‍රනාන්දු මහත්මිය මීට වසර 41කට ඉහතදී සිදුවූ මේ මහා ගුවන් අනතුර ගැන මතකය හාරා අවුස්සමින් කිවවේ මෙවැනි කතාවකි. ඒ කාලයේ අපි පදිංචි වෙලා හිටියේ දැන් ඉන්න මේ ගෙදර නෙවේ. ගුවන් අනතුර සිද්ධවුණ තැන කිට්ටුව පොඩි ගෙදරක. එතකොට මගේ වයස අවුරුදු 18ක් විතර වෙනවා. ඒ වෙනකොටත් මම විවාහ වෙලා. මගේ මහත්තයාගේ නම රංජිත් තිස්ස. මගේ මහත්තයාත් එදා රෑ ගෙදර හිටියේ. ගුවන් අනතුර සිද්ධ වෙන දවසේ රෑ පොඩි වැස්සක්ද තිබුණා. ප්ලෙන් එකක් එන හඬක් ඇසුණා. ඒත් එක්කම මහ හඩක්ද ඇසුණා. මට අද වාගේ මතකයි. ඒත් බයටම අපි ගෙදරින් එළියට ආවේ නැහැ. සෑහෙන වේලාවකට පස්සේ ගෙදරින් එළියට බැස්සේ ඇම්බියුලන්ස් එක හඬ එහෙම ඇසුණාට පස්සේ තමා. දිනේරිස් මුදලාලි මහත්තයාගේ රබර් වත්තකට තමා ප්ලේන් එක කඩා වැටිලා තිබුණේ. හමුදාවෙන් පොලිසියෙන් කාටත් ළඟට යන්න ඉඩ දුන්නේ නැහැ. අනතුරින් මිය ගිය ගුවන් මගීන්ගේ සිරරු එක පේළියට තබා වසා දමා තිබුණා.
58 හැවිරිදි වියේ පසු වන්නේ කවුද ?
ග්‍රේෂින් ප්‍රනාන්දු මහත්මිය